Pielikums Nr. 2

LĪGUMS Nr. 
par iekštelpas informācijas stendu, norāžu, informatīvo zīmju, plāksnīšu izgatavošanu, uzstādīšanu un demontāžu stacionāru telpās (projekts)
Rīgā,




 
DOKUMENTA PARAKSTĪŠANAS DATUMS IR PĒDĒJĀ PIEVIENOTĀ DROŠA ELEKTRONISKĀ PARAKSTA UN TĀ LAIKA ZĪMOGA DATUMS
SIA „Rīgas Austrumu klīniskā universitātes slimnīca”, reģistrācijas Nr. 40003951628, juridiskā adrese Hipokrāta iela 2, Rīga, LV-1079 (turpmāk – Pasūtītājs), kuru saskaņā ar ______ pārstāv valdes ________, no vienas puses, un
______________________, reģistrācijas Nr. ______________, juridiskā adrese _________________________ (turpmāk – Izpildītājs), kuru saskaņā ar __________ pārstāv _________________, no otras puses, 
abi kopā un katrs atsevišķi turpmāk saukti Puses vai Puse,
pamatojoties uz Pasūtītāja rīkotās cenu aptaujas “Iekštelpas informācijas stendu, norāžu, informatīvo zīmju, plāksnīšu izgatavošana, uzstādīšana un demontāža stacionāru telpās” (turpmāk – Iepirkums) rezultātiem, atbilstoši Izpildītāja iesniegtajam piedāvājumam, un Līguma pielikumā Nr. 1 “Tehniskā specifikācija – finanšu piedāvājums” (turpmāk – Līguma pielikums Nr. 1) norādītajam, noslēdz šādu līgumu (turpmāk – Līgums):
1. LĪGUMA PRIEKŠMETS
1.1. Līguma priekšmets ir iekštelpu informācijas stendu, norāžu, informatīvo zīmju, plāksnīšu izgatavošana, uzstādīšana un demontāža stacionāru telpās (turpmāk – Prece un/vai Pakalpojums), kā arī pasūtījumu piegāde no Izpildītāja atrašanās vietas līdz pasūtījuma piegādes vietai (turpmāk – Piegāde), atbilstoši Līguma noteikumiem un Līguma pielikumam Nr. 1.
1.2. Līguma pielikumā Nr. 1 norādīts prognozējamais Preču/Pakalpojumu/Piegādes daudzums visam Līguma darbības laikam.
1.3. Pasūtītājs atbilstoši savām vajadzībām noslēgtā Līguma ietvaros iepērk nepieciešamo Preču/Pakalpojumu apjomu, kāds nepieciešams Pasūtītāja darbības nodrošināšanai. Pasūtītājam nav pienākums pasūtīt un izlietot visu Līguma pielikumā Nr. 1 norādīto Preču/Pakalpojumu apjomu, un Izpildītājs šajā sakarā nav tiesīgs celt jebkāda veida pretenzijas.
1.4. Izpildītājs sniedz Pakalpojumus un piegādā Preces, izmantojot savu transportu, darbaspēku, inventāru, materiālus un līdzekļus. 
2. LĪGUMA SUMMA UN NORĒĶINU KĀRTĪBA

2.1. Līguma summa ir līdz _________ EUR (_______ euro un ___ centi) bez pievienotās vērtības nodokļa (turpmāk – PVN). PVN Puses piemēro Latvijas Republikas normatīvajos aktos noteiktajā apmērā. PVN izmaiņu gadījumā Puses jauno PVN likmi piemēro ar datumu, no kura tā stājas spēkā. PVN izmaiņu gadījumā Līguma summa un Preču/Pakalpojumu cenas bez PVN nevar tikt grozītas.
2.2. Pakalpojuma cenā ietilpst Līguma pielikumā Nr. 1 noteikto darbu veikšana (tai skaitā, bet ne tikai Preču maketēšana, izgatavošana, montāža, uzstādīšana, izvietošana un demontāža), izdevumi par iespējamiem līgumsaistību izpildei nepieciešamajiem pakalpojumiem, transportu, atkritumu izvešanas, utilizācijas izmaksas, visi izdevumi, kas saistīti ar Preču izgatavošanas tehnoloģijai izmantojamajiem palīgmateriāliem, remontu garantijas laikā, kā arī autoratlīdzības un citi ar autortiesībām saistītie maksājumi. Pasūtītājam nav pienākuma veikt nekādus citus papildu maksājumus. 
2.3. Piegādes cenas norādītas Līguma pielikumā Nr. 1 un ir cenas, par kādu Izpildītājs piegādā pasūtījumu no Izpildītāja atrašanās vietas līdz pasūtījuma piegādes vietai Līguma darbības laikā. 

2.4. Līguma pielikumā Nr. 1 norādītās Preču/Pakalpojumu/Piegādes vienas vienības cenas euro (bez PVN) ir maksimāli pieļaujamās cenas, par kādu Izpildītājs sniedz Pakalpojumu/Preci vai veic Piegādes Līguma darbības laikā. 
2.5. Apmaksa par faktiski sniegtajiem Pakalpojumiem un Piegādēm tiek veikta atbilstoši Līguma pielikumā Nr. 1  noteiktajām cenām, saskaņā ar Izpildītāja iesniegto pavadzīmi-rēķinu, kurā Izpildītājs norāda sniegtā Pakalpojuma nosaukumu un pasūtījuma Piegādes vietu un braucienu skaitu, cenu, Pasūtītāja Līguma numuru un konkrēto pozīciju, t.i. saskaņā ar Līguma pielikumu Nr. 1. 

2.6. Pakalpojums un Piegāde uzskatāmas par pieņemtu un izpildītu Pasūtītājam ar brīdi, kad Puses abpusēji parakstījušas Līguma 2.5. punktā norādīto pavadzīmi-rēķinu.

2.7. Pasūtītājs veic samaksu Izpildītājam bankas pārskaitījumu veidā 30 (trīsdesmit) dienu laikā pēc attiecīgās pavadzīmes-rēķina abpusējas parakstīšanas.

2.8. Ja Izpildītājs iesniegtajā pavadzīmes-rēķinā nav norādījis Līguma 2.5. punktā noteiktā pavadzīmes-rēķinā norādāmās sastāvdaļas, Pasūtītājs neveic pavadzīmes-rēķina apmaksu, bet informē Izpildītāju par Līguma noteikumiem neatbilstoša pavadzīmes-rēķina iesniegšanu. Izpildītājam 2 (divu) darba dienu laikā no Pasūtītāja pieprasījuma ir pienākums iesniegt jaunu pavadzīmi-rēķinu, kas sagatavots atbilstoši Līguma noteikumiem, t.i., jānosūta uz Pasūtītāja norādīto elektronisko pasta adresi elektroniskā formātā (.xml vai līdzvērtīgā) sagatavotu pavadzīmi-rēķinu, kurā informācija ir precizēta atbilstoši Pasūtītāja definētam un iepriekš savstarpēji saskaņotam formas paraugam.

2.9. Pasūtītājam nav pienākums apmaksāt Izpildītāja iesniegto pavadzīmi-rēķinu vai segt jebkādas Izpildītāja izmaksas vai zaudējumus par Pakalpojuma izpildi, kuru Izpildītājs nav veicis un/vai ir veicis, bet Preces un/vai Pakalpojuma kvalitāte neatbilst Līgumā noteiktajam.
2.10. Puses vienojas, ka Izpildītājs pavadzīmes-rēķinus par savstarpējo norēķinu salīdzināšanu sagatavo elektroniskā formā un tie būs derīgi bez paraksta un zīmoga. Rēķini par savstarpējo norēķinu salīdzināšanu tiek nosūtīti elektroniski uz Pasūtītāja elektronisko pasta adresi: rekini@aslimnica.lv.

2.11. Līgumā ietvaros veiktie maksājumi uzskatāmi par izdarītiem ar brīdi, kad attiecīgā maksājuma izdarītājs ir veicis pārskaitījumu uz Līgumā vai rēķinā norādīto norēķinu kontu, neatkarīgi no tā, kad šie līdzekļi ir kļuvuši pieejami saņēmējam.

2.12. Pasūtītājs pirms samaksas veikšanas normatīvajos aktos noteiktajā kārtībā pārbauda, vai pret Izpildītāju ir piemērotas starptautiskās vai nacionālās sankcijas, vai būtiskas finanšu un kapitāla tirgus intereses ietekmējošas Eiropas Savienības, vai Ziemeļatlantijas līguma organizācijas dalībvalsts noteiktās sankcijas, un saskaņā ar Latvijas Republikas normatīvo aktu prasībām Pasūtītājam ir pienākums neveikt samaksu, ja pret Izpildītāju noteiktās sankcijas ietekmē maksājumu. Iestājoties šajā punktā minētajiem apstākļiem Pasūtītājam ir pienākums piemērot Līguma 8.5. punkta noteikumus. Samaksas pienākuma termiņu tecējums apstājas ar sankciju piemērošanas brīdi un tiek atjaunots ar Latvijas Republikas kompetento institūciju norādījumiem par sankciju atcelšanu.
3. PASŪTĪJUMU VEIKŠANA UN PAKALPOJUMU IZPILDES KĀRTĪBA
3.1. Pasūtījumu veic Līguma 3.9.1. punktā noteiktā atbildīgā persona vai cits Pasūtītāja pārstāvis, rakstiski uz šajā Līgumā norādīto elektronisko pasta adresi, informējot Izpildītāju par konkrētā Pakalpojuma nepieciešamību un daudzumu (turpmāk – Pasūtījums).

3.2. 
Izpildītājs, saņemot Līguma 3.1. punktā noteikto Pasūtījumu, ne vēlāk kā 1 (vienas) darba dienas laikā no Pasūtījuma nosūtīšanas dienas, saskaņo Pakalpojuma/ Pakalpojumu kopuma izpildi, elektroniski Pasūtītājam rakstisku paziņojumu. Pirms uzstādīšanas Izpildītājs nosūta Pasūtītājam paziņojumu, kurā norāda plānoto Piegāžu (braucienu) skaitu un maršrutu, kas nepieciešams, lai izpildītu Pasūtījumu/ Pasūtījumu kopumu un saņemtu saskaņojumu no Izpildītāja. Saskaņotais piegāžu (braucienu) skaits un maršruts Izpildītājam ir saistošs un nevar tikt mainīts, veicot konkrētā Pasūtījuma/Pasūtījuma kopuma izpildi. Gadījumā, ja Izpildītājs atsaka sniegt Pakalpojumu, tad Izpildītājam ir jāpamato šāda lēmuma pieņemšanas apstākļi. 

3.3. 
Pasūtītājam ir tiesības veikt Pasūtījumu par vairāku Preču piegādi/Pakalpojumu izpildi vienlaicīgi, ņemot vērā Pasūtītāja nepieciešamību pēc minētās Preces/Pakalpojuma un Izpildītājam ir tiesības izpildīt Pasūtījumu kā kopumu, organizējot Piegādes uz norādītajām izpildes adresēm pēc iespējas ekonomiski izdevīgākajā maršrutā, ja Piegāde jāveic uz vairākām Līguma 3.10. punktā norādītajām adresēm.
3.4. 
Ja Piegādes tiek izpildītas maršrutā starp Līguma 3.10. punktā norādītajām adresēm Rīgā, Piegāde tiek uzskatīta par veiktu 1 (vienā) braucienā un tiek piemērota Līguma pielikumā Nr. 1 norādītā cena par 1 (vienu) braucienu. 

3.5. Izpildītājs, lai sniegtu/izpildītu Pakalpojumu, izgatavo Preces atbilstoši Pasūtītāja izstrādātām vadlīnijām “Iekštelpu norāžu un informatīvo zīmju izgatavošanas un uzstādīšanas vadlīnijas” un saskaņo ar Līguma 3.9.1. punktā noteikto Pasūtītāja atbildīgo personu. Līguma pielikumā Nr. 1 esošajām vizualizācijām ir ilustratīva nozīme, to izskats var atšķirties.
3.6. 
Izpildītājs Pakalpojumu sniedz/izpilda atbilstoši Līguma pielikumā Nr. 1 norādītajam un  saskaņojot ar Līguma 3.9.1. punktā noteikto atbildīgo personu vai Pasūtītāja pārstāvi, kurš veicis pasūtījumu. Attiecībā uz Pakalpojumu - tehnisko risinājumu vai maketa izveidi: Pakalpojumu var sniegt tikai pēc tehniskā risinājuma un/vai maketa saskaņošanas, kā arī novietojuma vietu precizēšanas (šajos dokumentos novietojums ir norādīts provizoriski un to precīza atrašanās vieta saskaņojama) ar Pasūtītāja Līguma 3.9.1. punktā noteikto atbildīgo personu/ citu Pasūtītāja pārstāvi, kurš veicis pasūtījumu. 
3.7. 
Izpildītājs veic Pakalpojuma izpildi Pušu pārstāvju saskaņotā termiņā, bet ne ilgāk kā 30 (trīsdesmit) dienu laikā no Pakalpojuma pieteikšanas dienas. Pakalpojuma sniegšanas termiņš var tikt pagarināts Pusēm savstarpēji vienojoties.
3.9. 
Atbildīgās personas Līguma ietvaros:

3.9.1 no Pasūtītāja puses: pilnvarota (-as) komunikācijai ar Izpildītāju, Līguma izpildes uzraudzības veikšanai, ar Līguma izpildi saistīto dokumentu pieņemšanai, apstiprināšanai, pavadzīmes-rēķina, pretenzijas parakstīšanai un citu ar Līguma izpildi saistītu darbību nodrošināšanai, izņemot grozījumu veikšanai Līgumā: __________, tālr. +371 __________, e-pasts: __________;

3.9.2. no Izpildītāja puses: pilnvarota (-as) komunikācijai ar Pasūtītāju un Līguma izpildi saistīto dokumentu pieņemšanai, apstiprināšanai, pavadzīmi-rēķinu un citu ar Līguma izpildi saistītu darbību nodrošināšanai – ___________, tālr. _____________, e-pasts: ___________.

3.10. Pakalpojuma sniegšanas vietas:

3.10.1. stacionārs “Biķernieki”, Lielvārdes ielā 68, Rīgā;
3.10.2. stacionārs „Latvijas Onkoloģijas centrs”, Hipokrāta iela 4, Rīgā;
3.10.3. stacionārs „Gaiļezers”, Hipokrāta ielā 2, Rīgā;
3.10.4. stacionārs „Latvijas Infektoloģijas centrs”, Linezera iela 3, Rīgā;
3.10.5. stacionārs „Tuberkulozes un plaušu slimību centrs”, Upeslejas, Stopiņu novads;
3.10.6. Patoloģijas centrs, Hipokrāta ielā 2, Rīgā.
3.10.7. Ārstniecības korpuss “Jugla”, Juglas ielā 20, Rīgā.

4. PUŠU TIESĪBAS UN PIENĀKUMI

4.1. Izpildītājam ir pienākums: 
4.1.1. veikt kvalitatīvu un savlaicīgu Pakalpojumu izpildi, saskaņā ar šī Līguma un Līguma pielikuma Nr. 1 noteikumiem un Pasūtītāja norādījumiem - saskaņojot precīzu Pakalpojuma izpildes laiku ar Līguma 3.9.1. punktā norādīto Pasūtītāja atbildīgo personu/Pasūtītāja pārstāvi, kurš veicis pasūtījumu; 
4.1.2. obligāti saskaņot ar Pasūtītāju zīmju tehnisko risinājumu un stiprinājumu veidu;
4.1.3. pildot ar Līgumu uzņemtos pienākumus, ievērot Latvijas Republikas un Pasūtītāja iekšējās darba kārtības noteikumus, darba aizsardzības, ugunsdrošības un darba higiēnas prasības, kā arī saudzīgi izturēties pret Pasūtītāja mantu;

4.1.4. Līguma darbības laikā nodrošināt, ka Pakalpojumu izpildē piedalās kvalificēts  personāls (t. sk. vismaz 1 (viens) maketētājs un 1 (viens) Pakalpojumu sniegšanas vadītājs) ar darbu veikšanai nepieciešamo pieredzi;
4.1.5. izgatavojot maketus, nepieciešamības gadījumā nodrošināt 2 (divus) maketētājus;
4.1.6. sniegt Pakalpojumus atbilstoši Līguma pielikumā Nr. 1 norādītajām prasībām;  
4.1.7. sniegt Pakalpojumu/Preci/Piegādi ne dārgāk kā par Līguma pielikumā Nr. 1 norādītajām cenām visā Līguma darbības laikā; 
4.1.8. veikt Līguma izpildi ar saviem spēkiem, resursiem un līdzekļiem. Nodrošinot visu Pakalpojuma sniegšanai nepieciešamo palīgmateriālu pārvadāšanu un izkraušanu, mehānismus, instrumentus, darbiniekus u.c.;
4.1.9. sagatavot un nodot Pasūtītājam pavadzīmi-rēķinu par izpildīto/sniegto Pakalpojumu;
4.1.10. laikus, vismaz pusi no laika notecējuma, pirms paziņotā Pakalpojuma termiņa iestāšanās, informēt Pasūtītāju par iespējamiem vai paredzamiem kavējumiem Pakalpojuma izpildē un apstākļiem, notikumiem un problēmām, kas tās kavē vai var kavēt; 
4.1.11. ja Izpildītājs turpmāk nespēj sniegt/izpildīt Pakalpojumu, tas nekavējoties, bet ne vēlāk kā 2 (divu) nedēļu laikā no brīža, kad minētie apstākļi ir kļuvuši zināmi Izpildītājam, rakstiski informē Pasūtītāju, norādot pamatotus iemeslus, kuru dēļ Pakalpojuma sniegšana/izpilde nav iespējama;
4.1.12. ja Izpildītājs sniedzis Līgumam vai kvalitātes prasībām neatbilstošus Pakalpojumus un neatbilstība tiek atklāta pēc Pakalpojuma pieņemšanas no Pasūtītāja puses, Izpildītājam ir pienākums 5 (piecu) darba dienu laikā novērst sniegtā Pakalpojuma neatbilstības, saskaņā ar Līguma noteikumiem uz sava rēķina (Līguma 5.3. punkts);
4.1.13. pēc pavadzīmes-rēķina abpusējas parakstīšanas nodot Pasūtītājam visas autora mantiskās (izņēmuma) tiesības uz Līguma ietvaros izstrādātajiem darbiem – sniegtajiem/izpildītajiem Pakalpojumiem, t.i. Pasūtītājs iegūst visas autora mantiskās (izņēmuma) tiesības;

4.1.14. izgatavot preces atbilstoši Pasūtītāja izstrādātām vadlīnijām “Iekštelpu norāžu un informatīvo zīmju izgatavošanas un uzstādīšanas vadlīnijas”;
4.1.15. Pakalpojuma sniegšanas/izpildes laikā nodrošināt tīrību un kārtību Pakalpojuma sniegšanas vietā, tai skaitā, atkritumu, ja tādi rodas, izvešanu, izmantojot Izpildītāja konteinerus un transportu;
4.2. Izpildītājam ir tiesības:
4.2.1. saņemt no Pasūtītāja saistību izpildei nepieciešamo informāciju;

4.2.2. saņemt samaksu par atbilstoši Līguma noteikumiem izpildīto Pakalpojumu;
4.2.3. Līgumā noteiktos gadījumos saņemt no Pasūtītāja līgumsodu.
4.3. Pasūtītājam ir pienākums:
4.3.1. savlaicīgi veikt Pasūtījumus, elektroniski nosūtot pieprasījumu uz Līgumā norādīto Izpildītāja pārstāvja elektronisko pasta adresi. Pasūtījums uz uzskatāms par pieteiktu ar brīdi, kad Izpildītājam elektroniski nosūtīts pieprasījums;
4.3.2. pārbaudīt sniegtā/izpildītā Pakalpojuma kvalitāti un atbilstību Līguma noteikumiem;
4.3.3. nodrošināt atbilstoši Līguma noteikumiem sniegtā/izpildītā Pakalpojuma pieņemšanu; 
4.3.4. veikt samaksu Izpildītājam par atbilstoši Līguma noteikumiem sniegtajiem/izpildītajiem Pakalpojumiem.
4.3.5. iepazīstināt Izpildītāju ar Pasūtītāja izstrādātām vadlīnijām “Iekštelpu norāžu un informatīvo zīmju izgatavošanas un uzstādīšanas vadlīnijas” un informēt par jebkādām vadlīniju izmaiņām vai grozījumiem.
4.4. Pasūtītājam ir tiesības:

4.4.1. saņemt no Izpildītāja informāciju un paskaidrojumus par Līguma izpildes gaitu un citiem izpildes jautājumiem, kā arī par iespējamajiem kavējumiem;
4.4.2. apturēt vai atteikties saskaņot Līgumam vai kvalitātes prasībām neatbilstošus Pakalpojumus;
4.4.3. Līgumā noteiktos gadījumos saņemt no Izpildītāja līgumsodu.
5. GARANTIJAS NOSACĪJUMI UN PRETENZIJU PIETEIKŠANAS KĀRTĪBA

5.1. Izpildītājs garantē sniegtā Pakalpojuma kvalitāti pareizas ekspluatācijas gadījumā 2 (divus) gadus (izņemot papīra norādes un grīdas uzlīmes) no pavadzīmes-rēķina parakstīšanas brīža. Sniegtā Pakalpojuma/Preču defektu, nepilnību novēršana šajā periodā tiek veikta uz Izpildītāja rēķina. Izpildītājs garantijas laikā nes materiālu atbildību par zaudējumiem, ja tādi rodas nekvalitatīva Pakalpojuma sniegšanas rezultātā.
5.2. Gadījumā, ja Pasūtītājs konstatē, ka Pakalpojums neatbilst Līguma noteikumiem vai sniegts nekvalitatīvi, tad Pasūtītājs, pieaicinot Izpildītāja pārstāvi, 2 (divu) darba dienu laikā no iepriekš minētā fakta konstatācijas brīža norāda uz defektu, sastāda defektu fiksācijas aktu par Pakalpojuma/Preces kvalitātes neatbilstību, ko paraksta abas Puses. Izpildītājam 5 (piecu) darba dienu laikā ir jānovērš konstatētās nepilnības, un pēc to novēršanas Puses sastāda un paraksta defektu novēršanas aktu. Ja Izpildītājs Pasūtītāja norādītājā termiņā neierodas telpās, lai veiktu konstatēto trūkumu apsekošanu un akta par konstatēto trūkumu sastādīšanu un parakstīšanu, tad uzskatāms, ka Izpildītājs ir atzinis Pasūtītāja konstatētos trūkumus. Pasūtītājs šādā gadījumā ir tiesīgs sastādīt defektu fiksācijas aktu vienpusēji, pievienojot tam fotofiksāciju.

5.3. Līguma 5.2. punktā norādītajā aktā Pasūtītājs norāda savas pamatotas pretenzijas un konstatētos trūkumus par Izpildītāja izpildītā Pakalpojuma kvalitāti, savukārt, Izpildītājs aktā norāda tos trūkumus, kurus tas atzīst, kā arī Puses šajā aktā vienojas par abpusēji konstatēto trūkumu novēršanas termiņiem. Izpildītājam ir pienākums novērst konstatētos trūkumus ne vēlāk ka 5 (piecu) darba dienu laikā no trūkuma konstatēšanas dienas, ja vien aktā puses nav vienojušās par citu termiņu.
6. AUTORTIESĪBAS
6.1. Izpildītājs nodod Pasūtītājam visas autora mantiskās tiesības uz sniegto/izpildīto Pakalpojumu ar brīdi, kad tiek parakstīta attiecīgā pavadzīme-rēķins.
6.2. Izpildītājs nodod Pasūtītājam visas autora izņēmuma tiesības uz Pakalpojumu izmantojot jebkādā veidā pēc Pasūtītāja ieskatiem, ievērojot Autortiesību likuma noteikumus.
6.3. Izpildītājs ir atbildīgs Pasūtītāja vietā par visām prasībām, ko trešā puse ceļ pret Pasūtītāju saistībā ar Līguma izpildes rezultātā radīto Pakalpojumu atzīšanu par aizsargātu darbu atdarinājumu, kā arī izstrādes gaitā izmantoto Pakalpojumu autortiesību ievērošanu.
7. PUŠU ATBILDĪBA

7.1. Puses normatīvajos aktos un Līgumā noteiktajā kārtībā ir savstarpēji atbildīgas par otrai Pusei nodarītajiem tiešajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu darbības vai bezdarbības rezultātā. Puses ir savstarpēji atbildīgas par otrai Pusei nodarītajiem zaudējumiem pilnā apmērā, ja zaudējumi nodarīti aiz vienas Puses vai tās darbinieku, kā arī šīs Puses Līguma izpildē iesaistīto trešo personu rupjas neuzmanības vai ļaunā nolūkā. 
7.2. Ja Izpildītājs nenovērš konstatētos trūkumus iepriekš sniegtā/izpildītā Pakalpojumā Līgumā noteiktajā termiņā (Līguma 5.3. punkts), Izpildītājs atmaksā Pasūtītājam sniegtā/izpildītā Pakalpojuma summu un līgumsodu 10% (desmit procenti) apmērā no sniegtā/izpildītā Pakalpojuma summas. Attiecīgā līgumsoda summu Pasūtītājs var ieturēt savstarpēja ieskaita veidā.

7.3. Ja Izpildītājs neveic Pakalpojumu Līgumā noteiktajā termiņā, tad Pasūtītājs ir tiesīgs Izpildītājam piemērot līgumsodu par katru nokavēto dienu 0,1% (nulle, komats, viens procents) apmērā no attiecīgā Pakalpojuma summas, bet ne vairāk par 10% (desmit procenti) no tās.

7.4. Līguma 8.3.3. punktā noteiktajos gadījumos Pasūtītājam ir tiesības saņemt no Piegādātāja līgumsodu 10% (desmit procenti) apmērā no Līguma summas.

7.5. Par katru Pakalpojuma apmaksas nokavējumu Izpildītājs ir tiesīgs saņemt no Pasūtītāja līgumsodu 0,5% (nulle, komats, pieci procenti) apmērā par katru nokavēto samaksas dienu no neapmaksātās summas, bet ne vairāk kā 10% (desmit procenti) apmērā no neapmaksātās summas. 

7.6. Līgumā noteikto līgumsodu apmaksa tiek veikta 30 (trīsdesmit) dienu laikā pēc attiecīgās Puses rēķina par līgumsoda pieprasīšanu saņemšanas.

7.7. Līgumsoda un zaudējumu atlīdzības samaksa neatbrīvo vainīgo Pusi no pienākuma izpildīt Līgumā noteiktās saistības, ja vien no Līguma noteikumiem neizriet citādi.

7.8. Visas domstarpības un strīdus, kas varētu rasties starp Pusēm Līguma izpildes gaitā, Puses apņemas risināt savstarpēju sarunu veidā. Ja Puses nepanāk vienošanos sarunu veidā, strīdi Latvijas Republikas normatīvajos aktos noteiktajā kārtībā tiek izskatīti Latvijas Republikas tiesā.
8. LĪGUMA SPĒKĀ ESĪBAS NOTEIKUMI
8.1. Līgums stājas spēkā tā abpusējas parakstīšanas dienā un ir spēkā 4 (četrus) mēnešus no Līguma noslēgšanas brīža vai līdz Līguma summas pilnīgai apguvei, atkarībā no tā, kurš no nosacījumiem iestājas pirmais.
8.2. Līgumu var izbeigt, abām Pusēm rakstiski par to vienojoties, kā arī vienpusēji Līgumā paredzētajos gadījumos.

8.3. Pasūtītājam ir tiesības nekavējoties, rakstiski informējot Izpildītāju, vienpusēji izbeigt Līgumu šādos gadījumos:

8.3.1. ja ir uzsākta Izpildītāja labprātīga vai piespiedu likvidācija;
8.3.2. ja pret Izpildītāju ir uzsākta maksātnespējas procedūra, vai tā darbība ir apturēta;
8.3.3. ja Izpildītājs atsakās no Preču piegādes vai Pakalpojuma izpildīšanas, vai atsakās piegādāt Preces vai veikt Pakalpojumus par Līguma pielikumā Nr. 1 norādītajām cenām;
8.3.4. ja Izpildītājs 2 (divas) vai vairākas reizes nokavē Preču piegādi/Pakalpojuma sniegšanu ilgāk par 3 (trīs) darba dienām;
8.3.5. ja Izpildītājs 2 (divas) vai vairākas reizes piegādā nekvalitatīvas, Līguma noteikumiem neatbilstošas Preces vai nekvalitatīvi veic Līguma pielikumā Nr. 1 noteikto darbu izpildi, par ko sastādīti attiecīgi defektu akti;
8.3.6. ja Izpildītājs nodevis Līguma saistību izpildi trešajām personām bez Pasūtītāja iepriekšējas rakstiskas piekrišanas (Līguma 11.6. punkts).
8.4. Pasūtītājam ir tiesības jebkurā laikā vienpusēji atkāpties no Līguma bez zaudējumu atlīdzināšanas Izpildītājam, ja pret Izpildītāju ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kas ietekmē Līguma izpildi, rakstveidā brīdinot par to Izpildītāju.

8.5. Izpildītājam ir tiesības nekavējoties, rakstiski informējot Pasūtītāju, vienpusēji izbeigt Līgumu, ja Pasūtītājs kavē rēķinu apmaksu ilgāk par 30 (trīsdesmit) dienām.
9. NEPĀRVARAMA VARA
9.1. Puses ir atbrīvotas no atbildības par Līgumā noteikto pienākumu pilnīgu vai daļēju neizpildi, ja šāda neizpilde radusies nepārvarama, ārkārtēja gadījuma dēļ (nepārvarama vara, force majeure), ko attiecīgā Puse nevarēja paredzēt un novērst. Par nepārvaramu varu uzskatāms karš, dabas katastrofa, vispārējs streiks, terora akti, terora aktiem pielīdzināmi akti, kompetento iestāžu oficiālu paziņojumu apstiprinātas epidēmijas, pandēmijas, vai slimības karantīnas ierobežojumi, kas izraisījuši preču piegādes/pakalpojumu sniegšanas, būvdarbu veikšanas ierobežojumus, par kuru ietekmi uz Līguma neizpildi Pusēm nav domstarpības, kā arī Puses nevarēja iespaidot un nevarēja izvairīties, veicot pienācīgus piesardzības pasākumus, un kas nav saistīts ar otras Puses darbību vai bezdarbību, un kas saistību izpildi padara par neiespējamu.

9.2. Puse, kura nokļuvusi nepārvaramas varas apstākļos, bez kavēšanās, rakstiski, pēc iespējas īsākā laikā, bet ne vēlāk kā 5 (piecu) darbdienu laikā pēc nepārvaramas varas apstākļu iestāšanās rakstiski informē par to otru Pusi, pievienojot dokumentu, kas apliecina nepārvaramas varas apstākļu iestāšanos. Puses apņemas vienoties par to, vai šādi nepārvaramas varas apstākļi traucē vai padara šī Līguma saistību izpildi par neiespējamu, kā arī izlemt līgumsaistību turpināšanas (vai izbeigšanas) būtiskos jautājumus.

9.3. Ja nepārvaramas varas apstākļu dēļ līgums nav izpildāms ilgāk par 1 (vienu) mēnesi, katram no Pusēm ir tiesības vienpusēji izbeigt līgumu, par to rakstiski informējot otru Pusi. Šajā gadījumā neviena Puse nevar prasīt līguma izbeigšanas rezultātā radušos zaudējumu atlīdzināšanu.
10. LĪGUMA GROZĪJUMI
10.1. Līgumu var grozīt vienīgi ar Pušu savstarpēju rakstisku vienošanos.
10.2. Pasūtītājam ir tiesības veikt Līguma grozījumus, nemainot Līguma vispārējo raksturu, veidu un mērķi un, ja grozījumi atbilst vienam no šādiem gadījumiem:

10.2.1. grozījumi ir nebūtiski;

10.2.2. grozījumi ir būtiski un tiek izdarīti Līgumā paredzētajos gadījumos un kārtībā.
10.3. Līguma grozījumi ir nebūtiski, ja tie precizē Līguma saturu atbilstoši faktiskajai situācijai vai precizē pārrakstīšanās vai gramatiskās kļūdas.

10.4. Būtiski Līguma nosacījumu grozījumi ir pieļaujami, ja:
10.4.1. 4 (četru) mēnešu laikā kopš Līguma spēkā stāšanās dienas netiek sasniegta Līguma summa, tad pēc Pasūtītāja iniciatīvas var tikt pagarināts Līguma izpildes laiks, par ne vairāk kā 4 (četriem) mēnešiem.
10.4.2. Pasūtītājam ir nepieciešami papildu Pakalpojumi, kas nebija iekļauti sākotnējā iepirkuma procedūrā, un Izpildītāja maiņa radītu būtisku izmaksu pieaugumu un/vai radītu ievērojamas grūtības. Par papildu Pakalpojumu iekļaušanu Līgumā Puses ir tiesīgas vienoties tikai pēc Pasūtītāja iniciatīvas.

10.4.3. Līguma grozījumi ir nepieciešami tādu iemeslu dēļ, kurus Pasūtītājs iepriekš nevarēja paredzēt.

10.4.4. Līguma darbības laikā Pasūtītājam radusies nepieciešamība papildināt Līguma pielikuma Nr. 1 Preču vai Pakalpojumu pozīcijas ar līdzvērtīgām pozīcijām.
10.5. Kopējā Līguma summa pēc būtisku grozījumu veikšanas nedrīkst pārsniegt 9999,99 EUR (deviņi tūkstoši deviņi simti deviņdesmit deviņi euro un 99 centi).
11. CITI NOTEIKUMI
11.1. Visi Līguma grozījumi un citas vienošanās, kas saistītas ar Līgumu vai tā izpildīšanu, tiek sastādītas tikai rakstveidā un pēc abpusējas parakstīšanas tiek pievienotas Līgumam un kļūst par tā neatņemamu sastāvdaļu.
11.2. Visus jautājumus, kuri nav atrunāti Līgumā vai tā pielikumos, kā arī zaudējumu noteikšanu Puses risina, vadoties pēc spēkā esošajos Latvijas Republikas normatīvajos aktos noteiktā.
11.3. Puses apņemas bez otras Puses iepriekšējas rakstiskas piekrišanas neizpaust konfidenciālu informāciju par otru Pusi, ko tā ieguvusi Līguma izpildes gaitā, izņemot gadījumus, kad informācijas izpaušana ir pamatota ar tiesību normu vai šī informācija ir publiski pieejama.
11.4. Pušu domstarpības, kas saistītas ar Līguma izpildi, tiek risinātas sarunu ceļā. Gadījumā, ja Puses nevar vienoties sarunu ceļā, tad strīdu nodod izskatīšanai Latvijas Republikas tiesā Latvijas Republikas normatīvajos aktos paredzētajā kārtībā.
11.5. Ja Līguma darbības laikā notiek Puses reorganizācija, tās tiesības un pienākumus realizē saistību pārņēmējs.
11.6. Izpildītājs nevar nodot Līguma saistību izpildi trešajām personām bez Pasūtītāja iepriekšējas rakstiskas piekrišanas.
11.7. Ja kāds no Līguma nosacījumiem zaudē spēku normatīvo aktu grozījumu rezultātā, Līgums nezaudē spēku tā pārējos punktos un šajā gadījumā Puses piemēro noteikumus atbilstoši spēkā esošajiem normatīvajiem aktiem.
11.8. Juridiskās adreses vai bankas rekvizītu maiņas gadījumā Pušu pienākums ir 7 (septiņu) dienu laikā paziņot par to otrai Pusei. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi. Šajā apakšpunktā minētie nosacījumi attiecas arī uz Līgumā minētajiem Pušu pārstāvjiem un to rekvizītiem.
11.9. Ja kādai no Pusēm tiek mainīta Līgumā 3.9. punktā noteiktā atbildīgā persona, tad tā 5 (piecu) darba dienu laikā nosūta informatīvu paziņojumu otrai Pusei uz Līgumā norādīto e-pastu. Šādā gadījumā nav nepieciešams veikt grozījumus Līgumā.
11.10. Puses savstarpēji nodrošina Līguma izpildes laikā iegūtās informācijas konfidencialitāti un izmantošanu tikai Līguma izpildes vajadzībām, kā arī datu aizsardzības prasību ievērošanu atbilstoši  Eiropas Parlamenta un Padomes 2016. gada 27. aprīļa Regulas 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības, nepieciešamības gadījumā, noslēdzot datu apstrādes līgumu.
11.11. Līgums ar tās pielikumiem ir sagatavots latviešu valodā kopā uz ______ (______) lapām. Pušu pārstāvji Līgumu paraksta ar drošu elektronisko parakstu, kurš satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums. Līgumam pievienots sekojošs pielikums:

11.11.1.  pielikums Nr. 1 “Tehniskā specifikācija – finanšu piedāvājums” viena xlsx datne.
12. PUŠU REKVIZĪTI

	12.1. PASŪTĪTĀJS:

SIA „Rīgas Austrumu klīniskā 

universitātes slimnīca”

Hipokrāta ielā 2, Rīgā, LV-1079

Oficiālā elektroniskā adrese: 

_DEFAULT@40003951628

Reģ. Nr. 40003951628

Banka: AS Swedbank

Bankas kods: HABALV22

Konta Nr. LV24HABA0001407045805

___________________________

____________________________

Reģ. Nr. _____________________

_____________________________

